Adeodato Giovanni Piazza

Adeodato Giovanni Piazza (1884–1957) var en italiensk katolsk kardinal. Han var erkebiskop av Benevento 1930–1935, deretter patriark av Venezia 1935–1948, og senere kalt til Vatikanet som sekretær for konsistorialkongregasjonen 1948–1957. Han ble kreert til kardinal i 1937, med Santa Prisca som tittelkirke. Han deltok ved konklavet 1939 som valgte pave Pius XII.

Liv og virke
 Bakgrunn
Piazzas fødested Vigo di Cadore var en liten landsby i fjellene i regionen Veneto. Han var sønn av Giuseppe Piazza og Elisabetta Nicolò. I 1897 begynte han på en skole drevet av karmelittordenen, og han ble selv medlem av denne ordenen den 6. august 1902.

Han avla sine ordensløfter den 7. august 1903, og ble deretter innkalt til militærtjeneste. Den avtjente han i saniteten i Treviso fra 1904 til 1906. Han kom tilbake tilkarmelittklosteret, og ble sendt for å fullføre sine seminarstudier. Han avla de definitive ordensløfter den 7. august 1907.

Prest
Han ble presteviet den 19. desember 1908 av patriarken i Venezia. Han bar deretter prior i flere av ordenens kloster, frem til utbruddet av første verdenskrig, da han ble militærkapellan.

Etter krigen var pater Piazza atter prior ved flere lokale klostre i flere år. I 1922 ble han kalt til Roma for å være sekretær for ordenens generalprior. I 1925 ble han ordenens generalprokurator.

Erkebiskop av Benevento
Den 29. januar 1930 ble Piazza utnevnt til erkebiskop av Benevento. Han ble bispeviet den 24. februar i karmelittenes kirke Santa Teresa i Roma.

Patriark av Venezia, kardinal
Piazza ble utnevnt til patriark av Venezia i desember 1935 og formelt innsatt tidlig det neste år. Han ble elevert til kardinalprest av pave Pius XI ii konsistoriet den 13. desember 1937, med Santa Prisca som tittelkirke. Som kardinal deltok han i konklaven i 1939 som valgte pave Pius XII.

Under andre verdenskrig engasjerte han seg våren 1943 for sin bys sikkerhet og pekte på at ingen av de stridende makter hadde noen militær fordel å hente ved å angripe eller bombardere byen,ADSS vol. 9 «La Saint Siège et les victimes de la guerre - Janvier-décembre 1944», Libreria Editrice Vaticana 1975, Dokument 70. og han advarte i desember 1943 om den ekstreme deportasjonsfare som jødene svevde i.ADSS vol. 9 «La Saint Siège et les victimes de la guerre - Janvier-décembre 1944», Libreria Editrice Vaticana 1975, Dokument 591, s 2591, n 2. 

Piazza forble patriark av Venezia til 1948. Da gjorde pave Pius XII ham til sekretær for Konstitorialkongregasjonen (det vil si prefekt for det som senere er blitt kalt Bispekongregasjonen). I denne stilling forble han til sin død.

I 1949 ble han kardinalbiskop av Sabina e Poggio Mirteto. Den 11. juni 1951 konsekrerte han Fulton John Sheen til biskop.

 Litteratur 
 Mario Caprioli: Bio-bibliografia sul cardinale Adeodato Giovanni Piazza OCD (1884–1957). Teresianum, Roma 1998.
 Giovanni Urbani: Il Cardinale Adeodato G. Piazza. Fondazione Giorgio Cini, Venezia 1958.

 Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911 
 Kardinal Adeodato Giovanni Piazza (1884-1957) *1930www.catholic-hierarchy.org bpiazzaa, lest 1. november 2020

 Referanser 

 Eksterne lenker 
 Biografi på The Cardinals of the Holy Roman Church

Kategori:Italienske katolske biskoper
Kategori:Italienske katolske biskoper i den romerske kurie
Kategori:Linjen Rebiba
Kategori:Patriarker av Venezia
Kategori:Italienske kardinaler
Kategori:Italienske uskodde karmelitter
Kategori:Personer fra provinsen Belluno